Insulae intra Tropicos Maris Pacifici sitae. 181 



quarti, Iatere interiore pone tarsum. Membrana marginalis 

 apicem non attingens in latere exteriore utriusque digiti la- 

 teralis in utrcque pede. 



Caput, pectus, dorsum, femora, ala et cauda 

 nigra. Abdomen, crissum et uropygium alba. 



Remiges 18, subtus fusco - cinereae. Rectrices 12, 

 duae mediae nigrae, exteriores reliquae 10 basi albae. 



Mensurae. 

 Ab apice rostri ad extremitatem unguis digiti medii 8-| unc. 

 Alae expansae 16 » 



ECHIDNA. 



Amphibium Nans. 



Spiraculum utrimque solitarium ad latus colli. Pori 

 duo in labio superiore. Cirrhi duo solitarii ad latera ro- 

 stri. Os horizontale. Corpus teretiusculum, anguilliforme, 

 alepidotum. Pinnae pectorales ventralesve, nullae. 



Echidnae nomen e graeco mutuatus sum, ob similitu- 

 dinem quam hoc animal cum Serpentibus habet, a quibus 

 tamen differt lingua et spiraculis. 



162. Echidna variegata. (*) 



(Fig. pict. G.) 



An Conger Indicus maculosus? Willoughby Pisc. Ap- 

 pend. p. 24. tab. G. 10. fig. 1. 



Habitat in mari alluente Huahainam, Bolam-Bolam et 

 Tonga-Tabu. Locis vadosis ab insidiantibus incolis laqueo 

 ad baculum alligato capitur et ab eis comeditur. Nomine 

 Pipiro appellatur, et quoque Boohee. 



Corpus anguilliforme, antice teres, postice versus cau- 

 dam sensim attenuatum, ensiforme, lubricum, glabrum, ale- 

 pidotum. 



(*) Gymnothorax Echidna Bl. Schn. p. 526. 



